

ΠΟΛΥΤΕΧΝΕΙΟ ΚΡΗΤΗΣ

Σχολή Μηχανικών Ορυκτών Πόρων

ΠΜΣ Γεωτεχνολογία και περιβάλλον

73 100 ΧανιA

Τηλ: 28210 37657 - Fax: 28210 06901 - E-mail: infogeoenv@mred.tuc.gr

Με την απόφαση της 10ης συνεδρίασης (29/01/2020) της Συνέλευσης Τμήματος της Σχολής Μηχανικών Ορυκτών Πόρων καθορίστηκε η διαδικασία **παρουσίασης**, **αξιολόγησης** και **έγκρισης** της μεταπτυχιακής διπλωματικής εργασίας, στα πλαίσια του ΠΜΣ «Γεωτεχνολογία και Περιβάλλον», η οποία περιλαμβάνει τα παρακάτω στάδια:

1. Έλεγχος πληρότητας της εργασίας και πρωτοτυπίας του κειμένου και δήλωση ημερομηνίας παρουσίασης. Ο έλεγχος της πρωτοτυπίας του κειμένου γίνεται με μέριμνα του επιβλέποντος και τα αποτελέσματα κοινοποιούνται στα μέλη της τριμελούς Εξεταστικής Επιτροπής σύμφωνα με το *Έντυπο ανακοίνωσης παρουσίασης μεταπτυχιακής διπλωματικής εργασίας*.

2. Παρουσίαση της εργασίας ενώπιον της τριμελούς Εξεταστικής Επιτροπής και αξιολόγησή της.

Κατά την παρουσίαση-αξιολόγηση η μεταπτυχιακή διπλωματική εργασία κρίνεται: **αποδεκτή ως έχει**, **αποδεκτή με αλλαγές** ή **μη αποδεκτή**.

Εάν η εργασία κριθεί **αποδεκτή ως έχει** και από τα τρία μέλη της Εξεταστικής Επιτροπής, συμπληρώνεται και υπογράφεται το σχετικό *Πρακτικό τριμελούς εξεταστικής επιτροπής* και κατατίθεται στη Γραμματεία.

Εάν η μεταπτυχιακή διπλωματική εργασία κριθεί **αποδεκτή με αλλαγές** τότε συμπληρώνεται το *Έντυπο αξιολόγησης μεταπτυχιακής διπλωματικής εργασίας* με τις παρατηρήσεις των μελών και κατατίθεται στη Γραμματεία. Η πραγματοποίηση των αλλαγών που έχουν υποδειχθεί από τα μέλη της τριμελούς Εξεταστικής Επιτροπής θα πρέπει να έχει ολοκληρωθεί εντός δύο μηνών από την ημερομηνία παρουσίασης. Η πραγματοποίηση των αλλαγών διαπιστώνεται από τον επιβλέποντα ο οποίος ενημερώνει τα μέλη της τριμελούς Εξεταστικής Επιτροπής, οπότε υπογράφεται και κατατίθεται στη Γραμματεία το σχετικό *Πρακτικό τριμελούς εξεταστικής επιτροπής.* Σε περίπτωση που o φοιτητής δεν πραγματοποιήσει τις αλλαγές που του έχουν υποδειχθεί εντός του προβλεπόμενου χρόνου, διαγράφεται από το Π.Μ.Σ. μετά από απόφαση της Συνέλευσης Τμήματος. Ως ημερομηνία ολοκλήρωσης των αλλαγών για την περίπτωση που η μεταπτυχιακή διπλωματική εργασία έχει αξιολογηθεί ως **αποδεκτή με αλλαγές** θεωρείται η ημερομηνία κατάθεσης του υπογεγραμμένου *Πρακτικού τριμελούς εξεταστικής επιτροπής*.

Εάν η μεταπτυχιακή διπλωματική εργασία κριθεί **μη αποδεκτή**, ο μεταπτυχιακός φοιτητής οφείλει να τη διορθώσει σύμφωνα με τις υποδείξεις της τριμελούς Εξεταστικής Επιτροπής εντός τριών μηνών και να την υποβάλλει για νέα παρουσίαση – αξιολόγηση και τελική κρίση. Ως ημερομηνία ολοκλήρωσης των διορθώσεων της μεταπτυχιακής διπλωματικής εργασίας θεωρείται η ημερομηνία κατάθεσης του *Εντύπου ανακοίνωσης παρουσίασης μεταπτυχιακής διπλωματικής εργασίας*.

Ο απαιτούμενος χρόνος για την ολοκλήρωση των υποδεικνυόμενων αλλαγών δεν περιλαμβάνεται στον συμβατικό χρόνο φοίτησης του μεταπτυχιακού προγράμματος.

Παρακαλώ να μεριμνήσετε για την τήρηση των παραπάνω. Για οποιαδήποτε διευκρίνιση χρειαστεί είμαι στη διάθεση σας.

Ο Δν/της του ΠΜΣ «Γεωτεχνολογία και Περιβάλλον»

Καθ. Μιχάλης Γαλετάκης